***Historia do nobre Ponto, que foi rei de Galiza e de Bretaña*** ou ***Ponthus e Sidoine, reis de Galiza e Bretaña*** (en francés *Le roman de Ponthus et Sidoine*) é unha narración en francés antigo e en prosa das aventuras de Ponthus, príncipe galego, polos reinos de Galicia, Bretaña e Inglaterra.

Características
---------------

Trátase dunha obra anónima francesa escrita a finais do século XIV ou a comezos do XV, seguindo a tradición da literatura de cabalarías; non obstante, presenta un ideal moral e político a xulgar polas súas ensinanzas e mais un certo estilo didáctico. É unha conversión á prosa dos versos do Romance de Horn, do século XII, dun autor anónimo anglo-normando que se chamaría Tomás. Daquela "O Romance de Ponthus e Sidoine" foi popular e así o testemuñan os manuscritos conservados a día de hoxe tanto do texto como das súas traducións.

Sidoine recibe a Ponto pola primeira vez.

Edicións
--------

Ponto é coroado rei de Galiza (edición de Guillaume Le Roy, 1483-1487).
Ponto nun naipe da época do rei Lois XII de Francia (1462-1515).
Catalóganse 28 manuscritos e 10 edicións, todos do século XV. Existen tamén varias traducións noutras linguas. Os manuscritos son bastante homoxéneos e teñen poucas diferenzas entre eles.

Hai varias traducións ó alto alemán medio realizadas durante o século XV. Unha realizada por Leonor de Escocia, arquiduquesa de Austria, entre 1449 e 1456. Unha copia da tradución alemá, conservada na biblioteca de Gotha, leva a data de 1465.

Outra versión conservouse en alemánico, posibelmente escrita na Antiga Confederación Suíza entre 1440 e 1460, e outra en fráncico, probabelmente escrita na rexión de Tréveris.

Unha tradución posterior ó neerlandés medio (*Die historie van Ponthus ende die schoone Sidonie*) conservouse nunha edición impresa por Niclaes vanden Wouwere en Antuerpen en 1564.

Ao galego foi traducido por Paulo Nogueira Santiago co título de *Ponthus e Sidoine, reis de Galiza e Bretaña* (Ed. Toxosoutos, 2006) e por Henrique Harguindey co título de *Historia do nobre Ponto, que foi rei de Galiza e de Bretaña* (Ed. Rinoceronte, 2016); esta último mereceu o premio de tradución na II Gala do Libro Galego.

Legado
------

No álbum *Un galicien en Bretagne* Carlos Núñez réndelles homenaxe a estes dous heroes. Xosé Luís Méndez Ferrín inspírase neste romance medieval na súa novela *Bretaña, Esmeraldina* (1987).

Notas
-----

1. ↑  O primeiro título corresponde á tradución publicada por Rinoceronte (2016) e o segundo ao publicado por Toxosoutos (2006).
2. ↑  Datos recollidos na publicación crítica realizada por de Crécy 1997.
3. ↑  de Crécy 1997, p. vii
4. ↑  de Crécy 1997, p. xxxix
5. ↑  de Crécy 1997, p. xxxv
6. ↑  de Crécy 1997, p. xxxvi
7. ↑  "Obras gañadoras da II Gala do Libro Galego". Arquivado dende o orixinal o 24 de maio de 2017. Consultado o 21 de maio de 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Historia do nobre Ponto, que foi rei de Galiza e de Bretaña Modificar a ligazón no Wikidata*** |

### Outros artigos

* Faia de Ponto
* Reino de Galicia
* Lista de monarcas de Galicia

### Bibliografía

* de Crécy, Marie-Claude (1997). *Le roman de Ponthus et Sidoine* (en francés). 475 de Textes littéraires français. Librairie Droz. ISBN 2-600-00195-6.

* *Ponthus e Sidoine, reis de Galiza e Bretaña* (Ed. Toxosoutos, 2006). Edición de Paulo Nogueira Santiago. ISBN 978-84-96673-06-5
* *Historia do nobre Ponto, que foi rei de Galiza e de Bretaña* (Ed. Rinoceronte, 2016). Edición de Henrique Harguindey. ISBN 978-84-92866-73-1

### Ligazóns externas

* *Le roman de Ponthus et Sidoine* dixilitalizado en Google-books.
* Cota, Rodrigo (7.6.2022). "Ponthus y Sidoine, reyes de Galiza y Bretaña". *Diario de Pontevedra* (en castelán).

|  |  |
| --- | --- |
| Control de autoridades | 
* Wd: Q7228386
* ARLIMA: 185
* BiTraGa: 2663

 |

---

|  |  |
| --- | --- |
| Este artigo tan só é un bosquexo |  *Este artigo sobre literatura é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---